21 



Kun kan man stadig anke over, at i disse to Bind er 

 Udvalget af Afhandlinger (der vist forøvrigt er foretaget 

 af Fabre selv) ikke ublandet det bedste af Fabres Værk; 

 der er svage Arbejder imellem fra hans senere Aar; Af- 

 snit som »Den askegraa Vandregræshoppe" eller «Fyrre- 

 oldenborren" er egentlig kun Suppe paa en Pølsepind; 

 og samtidig mangler alle de klassiske Undersøgelser over 

 Gravehvepse (Ammophila, Bembex, Pompilus o. s. v.) og 

 Hypermetamorfosen — der dog er de Arbejder, hvortil 

 man først og fremmest knytter Fabres Navn. Men forhaaben- 

 lig kommer ogsaa de i Oversættelse. Og selv om mange af 

 de her oversatte Ting ikke er Fabres bedste, saa mærker 

 man alligevel i dem alle Fabres Aand, der ved sin Fore- 

 ning af digterisk Storsyn med nøjagtige Enkeltundersøgelser 

 har skabt noget af det betydeligste i alle Tiders Entomologi. 



K. L. H. 



Vilh. Bergsøe: Fra Mark og Skov. Billeder af Insek- 

 ternes Liv. 1 ny Bearbejdelse ved C. Wesenberg-Lund. 

 G. B. N. F. I. Bind. 1915. 596 S., 14 Tavler og 520 Fig. 

 II. Bind. 1916. 573 S., 15 Tavler og 397 Figurer. 



Den af Dr. C. Wesenberg-Lund besørgede nye Udgave 

 af Vilhelm Bergsøes „Fra Mark og Skov" er egentlig et 

 helt nyt Værk, der kun har faa Lighedspunkter med første 

 Udgave. Den største Del af Indholdet er nyt, tilvejebragt 

 ved Referater af den nyere Literatur, for flere Partiers 

 Vedkommende suppleret med Udgiverens egne Iagttagelser. 

 Bergsøes Værk, der tilhører et nu tilbagelagt Stadium i 

 Videnskabens Udvikling, havde sin Betydning ikke blot 

 ved, hvad det indeholdt, men ogsaa særlig ved Maaden, 

 paa hvilken Indholdet var fremstillet. Naar det Nye, som 

 er fremkommet i Insektbiologien, siden første Udgave ud- 

 kom i 1881, skulde medtages og indføjes i det oprindelige 

 Værks Rammer, vilde det vist være fuldstændig umuligt 



